謀創領要亭
作者：汪熙
朝代：宋

paragraphs: 生平酷愛山，好山寧相遠。
知吾入山意，幽致競牽輓。
信步杖藜輕，升高腰脚健。
小雨著黄落，索索聲相溷。
僧窗事事幽，蕉肥野菊曼。
塵市僅隔水，心安即爲遯。
有巖瞰清溪，古木鬰蘿蔓。
前岡連遠嶂，萬象紛自獻。
人生有物緣，參合甚符券。
緣外倘强求，十一失千萬。
此地乃天與，一亭吾欲建。
寄言巖下石，爲償把釣願。